CELEX: C2005/082/36
Language: sk
Date: 2005-04-02 00:00:00
Title: Vec C-53/05: Žaloba podaná dňa 9. februára 2005 Komisiou Európskych spoločenstiev proti Portugalskej republike

2.4.2005   
            
            
               SK
            
            
               Úradný vestník Európskej únie
            
            
               C 82/17
            
         Žaloba podaná dňa 9. februára 2005 Komisiou Európskych spoločenstiev proti Portugalskej republike
   (Vec C-53/05)
   (2005/C 82/36)
   Jazyk konania: portugalčina
   Komisia Európskych spoločenstiev, v zastúpení: Pedro Andrade a Wouter Wils splnomocnení zástupcovia, ktorí si zvolili adresu na doručovanie v Luxemburgu, podala dňa 9. februára 2005 na Súdny dvor Európskych spoločenstiev žalobu proti Portugalskej republike.
   Žalobca navrhuje, aby Súdny dvor:
   
               —
            
            
               vyslovil, že Portugalská republika si nesplnila svoje povinnosti vyplývajúce z článkov 1 a 5 smernice Rady 92/100/EHS (1) z 19. novembra 1992 tým, že vyňala všetky kategórie zariadení spod povinnosti poskytnúť autorom odmenu za verejné vypožičanie diel;
            
         
               —
            
            
               zaviazal Portugalskú republiku nahradiť trovy konania.
            
         Žalobné dôvody a hlavné tvrdenia
   Portugalské zákonodarstvo pred smernicou 92/100 nestanovovalo povinnosť poskytnúť odmenu autorovi v prípade vypožičania diela, pre ktoré už bolo právo na rozširovanie vyčerpané. V súčasnosti portugalské zákonodarstvo priznáva právo na odmenu, avšak tým, že vyňalo všetky kategórie zariadení, ktoré sa zaoberajú verejným vypožičiavaním diel spod povinnosti poskytnutia odmeny autorom v zmysle smernice 92/100, Portugalská republika zbavila toto právo svojho obsahu a nesplnila si povinnosti, ktoré jej vyplývajú z článkov 1 a 5 vyššie uvedenej smernice.
   
      (1)  Ú. v. ES L 346, s. 61.